
ΦΕΣΤΙΒΑΛ ΤΑΙΝΙΩΝ ΜΙΚΡΟΥ ΜΗΚΟΥΣ ΔΡΑΜΑΣ 2009

Σάββατο, 26 Σεπτεμβρίου 2009
ΒΡΑΒΕΙΑ ΕΤΕΚΤ – Ο.Τ.

Με αφορμή την αποψινή απονομή, θέλουμε με λίγα λόγια να υπενθυμίσουμε το πάγιο σκεπτικό των βραβείων της ΕΤΕΚΤ.

Με βάση τον ισχύοντα νόμο οι ειδικότητες:

· Δ/ντή Φωτογραφίας

· Μοντέρ

· Ηχολήπτη

· Σκηνογράφου  &
· Ενδυματολόγου

Καταγράφονται ως συνδημιουργοί του καλλιτεχνικού κινηματογραφικού έργου.

Σε αυτές τις επιμέρους ειδικότητες εστιάζεται η προσοχή της Κριτικής Επιτροπής της ΕΤΕΚΤ.  Είναι οι τομείς όπου είμαστε οι αρμοδιότεροι όλων να κρίνουμε, προσδοκώντας παράλληλα και σε ένα ευρηματικό και έξυπνο σενάριο, μια ικανή σκηνοθεσία και καλές ερμηνείες, κάτι που δεν συμβαίνει πάντα.

Με αυτή λοιπόν την έννοια, η τριμελής Κριτική Επιτροπή της Ένωσης Τεχνικών Ελληνικού Κινηματογράφου & Τηλεόρασης – Οπτικοακουστικός Τομέας (ΕΤΕΚΤ – Ο.Τ), απονέμει τα εξής βραβεία:
1. Κατηγορία Έλληνες του Κόσμου

Το βραβείο της αρτιότερης τεχνικά ταινίας, απονέμεται ομόφωνα στην ταινία «Blackwater», του Κων/νου Φραγκόπουλου.
2. Κατηγορία Σπουδαστικές Ταινίες

Το βραβείο της αρτιότερης τεχνικά ταινίας, απονέμεται ομόφωνα στην ταινία «Πυρετός»,  του Γιώργου Μπουγιούκου.
3. Κατηγορία Ταινίες Μυθοπλασίας

Το βραβείο της αρτιότερης τεχνικά ταινίας, απονέμεται ομόφωνα στην ταινία «Το νόημα της ζωής», των Γιάννη & Ίριδας Ζιόγκα.

4. Κατηγορία Ντοκιμαντέρ

Η Επιτροπή ομόφωνα αποφάσισε να μην απονείμει βραβείο ντοκιμαντέρ.

